**MØTEBOK**

|  |  |
| --- | --- |
| **Råd** | Eidsberg felles menighetsråd |
| **Møtedato** | 17.08.2023 |
| **Møtetid** | 1800-2100 |
| **Møtested** | Mysen menighetshus Betania |

**Til stede:** Kari Kvernhusengen Undeland, Synnøve Bjørknes Lundeby, Svein Østevik, Synnøve Svensson, Anne Grete Bredholt, Tore Mysen, Bjørn Solberg, Annette Kanehl, Åshild Moen Arnesen.

**Meldt forfall:** Ragnhild Kruse, Jorunn Smevik-Olsen, Ole-Martin Glomsrud

 **Sakliste**

**Sak 54/23 Godkjenning av møtebok fra forrige møte og godkjenning av innkalling til dette møte.**

 Vedtak: Møtebok, innkalling og sakliste godkjennes.

**Sak 55/23 Orienteringssaker**

1. Fra sognepresten: Teamet er i full gang med både bryllup, begravelser og gudstjenester. Godt å være i gang igjen. Skrevet betraktninger i Smaalenenes avis. Guri er på plass som kapellan.
2. Fra fellesrådet: Et møte rett før sommerferien, hvor det ble gjort vedtak om kontorplasser for de ansatte. Bøndenes hus sies opp til nyttår, og det skal bygges på kontorlokalene ved Askim kirke. Det vil bli midlertidige løsninger for de ansatte, mer bruk av hjemmekontor.
3. Fra leder
	1. Det er gjort avtale med Asbjørn Brandsrud om bruk av flygelet i Hærland kirke i et par år til.
	2. Restaureringsarbeid på Mysen kirke er i gang. Ytterpanel skal skiftes og det skal blåses inn isolasjon.
	3. Det er sendt søknad om følgende til Grinifondet:
		1. Flere benker på kirkegårdene.
		2. Blomsterurner i sandstein til Trømborg kirke.
		3. Ny oppmaling av stjernehimmelen i Trømborg kirke.
		4. Juleduk og påskeduk/løper til kirkene.
		5. Reparasjon av taket på Eidsberg kirkestue.
		6. Trinn to i oppgradering av lydanlegg i Eidsberg kirke

 Det ble ikke søkt om soknebudssett denne gangen.

1. Orientering ved Helga Frøyset om arbeidet på Eidsberg kirkestue:

 Det har vært behov for å reparere panelet som har vært dårlig, blant annet på sør og nordvegger og i tillegg nødvendig å bytte noen vinduer. Da det var gjort feil i byggeprosessen og regler ble ikke fulgt, ble det nylig stopp i prosessen. Endringer er gjort, og arbeidet fortsetter. Det er blitt søkt Grinistiftelsen om støtte til reparasjon på taket.

1. Etter kirkemøtet: Hva betyr vedtakene som ble gjort? I store trekk: Beholde organiseringen slik den er, og jobbe best mulig ut fra det, altså en kirkefaglig og administrativ leder som skal være sidestilt. Prosten skal fortsatt være sjef for prestene i prostiet, og kirkevergen være sjef for de andre. Kirkens ansatte må sikres kompetanse om rådenes mandat og oppgaver. Det er vedtatt styrking av biskopens tilsyn og ledelse for eksempel ved at biskopen får en rolle ved ansettelse i alle vigslede stillinger.

Vedtak: Tas til orientering.

**Sak 56/23: Kirkevalget – praktiske forhold.**

Utkast til vaktplan under valgtinget 10.- 11.09. ble forelagt rådet. Rådet drøftet også hvem som skal være valgfunksjonærer i Mysen kirke 03.09., da er det forhåndsstemming etter gudstjenesten. Rådet drøftet mulig forhåndsstemming på Edw Ruud.

 Vedtak: Vaktplanen valgtingsdagene godkjennes med noen endringer.

 Det blir ikke forhåndsstemming på Edw Ruud på grunn av praktiske forhold.

Søndag 3. september blir det stemming i Mysen kirke. Mannskap blir Bjørn og kirkekomiteen.

**Sak 57/23: Barnehagen**

Menighetsrådet skal komme med forslag til fire styremedlemmer fra soknene til representantskapsmøte i Skogstjerna natur- og menighetsbarnehage.

Vedtak: Menighetsrådet foreslår følgende styremedlemmer: Trømborg: Kari Kvernhusengen Undeland, Mysen: Liv Klævold; Eidsberg: Synnøve Bjørknes Lundeby og Helga Frøyset

**Sak 58/23: Praktiske saker**

a) Det er vigsling av Guri Riksaasen 27.08. Det praktiske er ivaretatt, både lørdag og søndag.
 b) Pilegrimsvandring 20.08. Det praktiske og informasjonsmessige er i varetatt.

 Vedtak: Tas til orientering.

 **Sak 59/23: Arbeidet med strategiplan**

Menighetsrådet har tidligere bestemt **a**t arbeidet med strategiplan og satsingsområder skal gjøres av det nye menighetsrådet, så denne saken er en orienteringssak på dette møtet. Daglig leder la fram strategiske mål for Den norske kirke i Borg bispedømme 2022-2029 og Den norske kirke nasjonalt sin strategi for 2022-2029. Det kan være fornuftig å ta utgangspunkt i disse strategiene og finne ut av hvordan ser dette ut lokalt i Eidsbergmenighetene? Rådet samtalte blant annet om hvordan kan kirken jobbe mot utenforskap? Hvordan kan gudstjenestene varieres mer?

 Vedtak: Tas til orientering.

**Sak 60/23: Eventuelt.**

50-årskonfirmanter: Det er feil dato for Hærland-gullkonfirmanter. Eidsberg (og Hærland) kirkestue: 15.10. Bjørn sørger for at det blir rett dato.

Referent:

Åshild Moen Arnesen